Държавен вестник, бр. 64, 2021 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  64
(3) Политиката по ал. 1 трябва да определи 
условията, при които е възможно доставчикът 
на услуги да превъзложи извършването на 
функцията или дейността на подизпълнител, 
както и уговорки за предсрочно прекратяване 
на договора с доставчика на услуги. В слу­
чай че функцията или дейността е критична 
или важна за застрахователя, съответно за 
презастрахователя, нейното превъзлагане 
на подизпълнител следва да бъде одобрено 
от застрахователя, съответно от презастра­
хователя. 
(4) Заключенията от подбора на доставчика 
на услуги подлежат на документиране от за­
страхователя, съответно от презастрахователя, 
който може да ги преразгледа по всяко време. 
(5) В плановете по ал. 1, т. 6 застрахова­
телят, съответно презастрахователят, трябва 
да предвиди при какви обстоятелства и как 
функциите и дейностите, прехвърлени на 
доставчици на услуги, могат да бъдат поети 
от нов доставчик на услуги или отново да за­
почнат да се осъществяват от застрахователя, 
съответно от презастрахователя. 
(6) Компетентният орган на застрахователя, 
съответно на презастрахователя, при спазване 
на изискванията по чл. 110, ал. 3 от Кодекса 
за застраховането одобрява прехвърлянето на 
доставчици на услуги на функции или дей­
ности и редовно изисква доклади за тяхното 
изпълнение.
(7) Застрахователят, съответно преза­
страхователят, включва в своята система за 
управление процес за наблюдение и преглед 
на качеството на изпълнението на възложе­
ните функции или дейности, за да осигури 
ефективен контрол, и ефективно наблюдава 
дали доставчикът на услуги спазва всички 
договорни условия, като в случай че не из­
пълнява точно функциите или дейностите 
в съответствие с условията на договора за 
прехвърляне на функции или дейности, пред­
приема подходящи действия, в това число 
прекратяване на договора за прехвърляне на 
функцията или дейността. 
Писмено уведомление до комисията
Чл. 74. (1) При представяне пред комисията 
на договора за прехвърляне на критични или 
важни функции или дейности на доставчик 
на услуги съгласно чл. 111, ал. 4 от Кодекса 
за застраховането застрахователят, съответно 
презастрахователят, представя и описание на 
обхвата и основанието за възлагането и името 
на доставчика на услуги, както и информация 
за проверката по чл. 73, ал. 2 и за резултатите 
от нея. Когато възлагането има за предмет 
ключова функция по чл. 78, ал. 1, т. 1 – 4 от 
Кодекса за застраховане, информацията също 
така включва името на лицето в предприя­
тието на доставчика на услуги, отговорно за 
възложената функция или дейности, заедно с 
доказателствата за спазване на изискванията 
за квалификация и надеждност. 
(2) Застрахователят предоставя на комиси­
ята информация за изпълнението на прехвър­
лената функция или дейност във всеки случай, 
когато са налице обстоятелства, които имат 
значение за надзорни цели, включително: 
1. обстоятелства, налагащи повторна пре­
ценка на спазването на изискванията за възла­
гане на дейност на доставчици на услуги, като: 
а) съществени промени в договора за прех­
върляне на функцията или дейността;
б) превъзлагане на прехвърлената функция 
или дейност на подизпълнител;
в) смяна на доставчика на услуги; 
2. обстоятелства, които неблагоприятно 
засягат възможността на застрахователя да 
изпълнява задълженията си спрямо ползвате­
лите на застрахователни услуги или същест­
вени проблеми в изпълнението на услугите 
от първоначалния доставчик на услуги, като:
а) неизпълнение на прехвърлената функ­
ция или дейност в резултат на прекъсване да 
търговската дейност;
б) неспазване на приложимите нормативни 
актове;
в) сериозни нарушения на дадените ука­
зания;
г) неадекватно управление на риска;
д) недостатъчна прозрачност в отношенията 
с възложителя;
е) всякакви други обстоятелства, които 
водят до неудовлетворение на възложителя 
или на ползватели на застрахователни услуги 
от качеството на предоставяните услуги от 
страна на доставчика на услуги.
Прехвърляне на функции или дейности на 
доставчици на облачни услуги 
Чл. 75. (1) При прехвърляне на функции 
и дейности на доставчици на облачни услуги 
застрахователят, съответно презастрахо­
вателят, спазва Насоките за възлагане на 
дейности на доставчици на облачни услуги 
(EIOPA-BoS-20-002), издадени от Европей­
ския орган по застраховане и професионално 
пенсионно осигуряване, за които комисията 
е взела решение за прилагането им съгласно 
чл. 13, ал. 1, т. 26 от Закона за Комисията за 
финансов надзор.
(2) Комисията за финансов надзор издава 
указания относно прилагането на ал. 1.
Раздел ХІV
Специфични изисквания към управлението 
на група
Задължения за определяне на вътрешни изиск­
вания за управление
Чл. 76. (1) Застрахователят, съответно 
презастрахователят, който е участващо пред­
приятие, застрахователният холдинг или 
финансовият холдинг със смесена дейност,